জনাব আনু সাহেব ‘হাত বাড়িয়ে দাও’ অনুবাদ করতেই পারেন। আমার জানবার ইচ্ছে ওরিয়ানা ফ্যাল্লাচির অপরাপর কর্মকান্ড এবং লেখার ব্যাপারে কোন সমালোচনা বা মূল্যায়ন তিনি তার বইয়ের ভূমিকাতে বা পাদ টীকায় যুক্ত করেছিলেন কি না। কিংবা, পরবর্তীতে তাকে নিয়ে মূল্যায়নধর্মী কিছু লিখেছিলেন কি না। এটি জানতে চাই এ কারণে যে জনাব আনুর মত রাজনৈতিকভাবে সক্রিয় কোন মানুষ যখন কোন লেখককে অনুবাদের যোগ্য মনে করেন তখন তিনি প্রকারান্তরে মূল লেখকের কিছু মতবাদকে endorse ও করেন; সেই মতবাদকে প্রচারণায় সাহায্য তো করেনই। ধরুন আজ যদি কেউ শর্মিলা বোস, কিংবা হালের ইয়াসমিন সাইকিয়া গোত্রের কারো লেখা অনুবাদ করেন কোনো রকম caveat, বা পূর্বাপর মূল্যায়ন বা সতর্কবাণী ছাড়া – তাহলে সেই অনুবাদকের মতাদর্শ বা রাজনীতিক বিশ্ববিক্ষা সম্পর্কে ঠিক কি ধরে নেয়া সঙ্গত হবে? একইভাবে গোলাম আযম নিজামীর জীবনী-প্রচারপত্রগুলো যদি কেউ আজ আগ্রহ নিয়ে ইংরেজীসহ অন্যান্য ভাষায় অনুবাদ করার ‘গুরুদায়িত্ব’ গ্রহণ করে তাহলে তা ঐ ব্যক্তির মুক্তিযুদ্ধ বিষয়ে মতাদর্শ-দৃষ্টিভঙ্গী সম্পর্কে আমাদের কাছে কি বার্তা পৌঁছায়? ইংরেজীতে বা বিদেশী ভাষায় কোন লেখা দেখলেই বা তার অংশবিশেষ নিজেদের মতাদর্শের\প্রচারণার সামান্য পক্ষে গেলেই হামলে পড়ে তার অনুবাদ করতে যাওয়ার এই প্রবণতা থেকে অন্তত আমাদের দায়িত্বশীল বুদ্ধিজীবিরা বেরিয়ে আসবেন কবে?